Kulturtopp vedtar forelegg for PC-bilder
- Forelegget er vedtatt, bekrefter statsadvokat Carl Graff Hartmann ved Oslo statsadvokatembete overfor Nettavisen. Mannens forsvarer Berit Reiss-Andersen sier bildene ikke er nakenbilder. - Han har fått et forelegg for to bilder som er funnet på hans PC som politiet mener rammes av barneporno-bestemmelsen: Det ene er en tegning og det andre er et bilde av en påkledd person - altså ingen nakenbilder, sier Reiss-Andersen. Politiet siktet den kjente kulturpersonligheten for overgrep mot barn under ti år 21. desember 2011. Politiet aksjonerte mot mannens hjem etter at Kripos hadde funnet dataspor som kunne indikere overgrep mot barn. Han ble avhørt og løslatt samme dag, og har hele tiden nektet straffskyld. Denne saken ble like etter nyttår henlagt som «intet straffbart forhold».
En norsk kulturtopp har vedtatt et forelegg for besittelse av to bilder politiet mener fremstiller barn på en seksualisert måte.